cyanic-selkie/wikianc huggingface dataset:
San Fernando Valley
Ilmasto
Maastopalot ovat Kaliforniassa osa luonnon rytmiä, mutta 2010-luvulla vallinnut kuivuus ja Santa Ana ovat myös vaikeuttaneet Kalifornian maastopalojen sammutusta. Santa Ana estää kosteaa ilmaa mereltä saapumasta jolloin syksyn ja talven sateet myöhästyvät ja kuivattaa kasvillisuuden helpottaen palojen leviämistä. Ilmastonmuutos on vahvistanut näitä muutoksia.
Aikuisviihdeteollisuus
San Fernando Valley tunnetaan myös Pornolaaksona (San Pornando), koska alueelle on keskittynyt runsaasti aikuisviihdettä tuottavia yrityksiä. Suurin osa aikuisviihdeyrityksistä sijaitsee kuitenkin Chatsworthin kaupunginosassa Los Angelesissa. Samankaltainen keskittymä on myös Piilaakso, joka sijaitsi alun perin Santa Clara Valleyn alueella, mutta on sittemmin laajentunut. Pornon kuvaamisessa ja tuottamisessa on 1970-luvulta lähtien käytetty vuokravarastoja ja yksityiskoteja, joissa toimintaa edelleenkin harjoitetaan. Aiemmin aikuisviihdeteollisuus oli keskittynyt Los Angelesiin, San Franciscoon ja New Yorkiin, mutta tuotanto siirtyi San Fernandoon halvempien vuokrien vuoksi. Lisäksi uusi alue oli lähellä valtavirran elokuvateollisuuden tuotantoa.
Internetin yleistyessä aikuisviihde katosi videovuokraamoista ja siirtyä verkkoalustoille, ja ala kasvoi merkittävästi. Valtavirran elokuvatuotantojen työllisyysmahdollisuudet heikkenivät 1990-luvulla, ja aikuisviihde alkoi houkutella ammattilaisia, joita palkattiin näyttelijöiksi aikuisviihdeproduktioihin. Valtavirran elokuvateollisuudesta löytyi muitakin elokuva-alan työntekijöitä, kuten ohjaajia, valaisijoita ja lavastajia. Elokuvien ja aikuisviihteen tuotantomäärät liikkuivat eri suuntiin. Kun elokuvatuotanto putosi vuonna 1999 13 prosenttia, aikuisviihteen tuotanto kasvoi samaan aikaan 25 prosenttia. Kilpailu aikuisviihdealalla kiristyi, ja aikuisviihteen tuottajien oli tehtävä laadukkaita elokuvia, jotka houkuttelivat maksavia katsojia.
Vuonna 2012 Los Angelesin piirikunnassa hyväksyttiin laki, joka edellytti kondomin käyttöä pornoelokuvissa. Lain seurauksena aikuisviihteen tuotanto tyrehtyi lähes kokonaan ja aikuisviihdealan yritykset ja työntekijät muuttivat Nevadaan Las Vegasiin. Laki kuitenkin kumottiin vuonna 2016, ja yritykset alkoivat palata takaisin San Fernando Valleyyn.
Kaliforniassa on laillista kuvata pornoelokuvia, joiden tuotanto on muualla Yhdysvalloissa laillisesta näkökulmasta epäselkeää. Laillisuus perustuu vuoden 1988 Kalifornian korkeimman oikeuden päätökseen Harold Freemanin tapauksessa. Freeman oli palkannut viisi naista näyttelijöiksi pornoelokuvan tekemiseen Van Nuysissa vuonna 1983. Hän sai syytteen parittamisesta. Syyttäjän mukaan naiset toimivat käytännössä prostituoituina. Korkein oikeus ei kuitenkaan löytänyt todisteita sille, että Freeman olisi maksanut näyttelijöille oman nautintonsa tai seksuaalisen tyydytyksensä vuoksi. Päätöksen mukaan Freeman palkkasi esiintyjät tekemään elokuvaa, jota suojasi Yhdysvaltain perustuslain ensimmäinen sanavapautta koskeva lisäys, joten Kalifornian osavaltio käytännössä laillisti pornon tuottamisen.
Judo kesäolympialaisissa 1984
Los Angelesin olympialaisissa 1984 kilpailtiin judossa kahdeksassa miesten painoluokassa. Kilpailut järjestettiin 9.–11. elokuuta 1984. 100px|border|Judo
The World Is Yours
The World Is Yours on rap-artisti Scarfacen toinen studioalbumi, joka ilmestyi 17. elokuuta 1993. Albumi saavutti Yhdysvalloissa 20. lokakuuta 1993 RIAAn hyväksymän kultalevyn rajan.
Pero (Italia)
Pero on kaupunki ja kunta Lombardiassa Pohjois-Italiassa.
Velosolex
Velosolexissa moottori vetää etupyörää kitkarullan avulla. Alkuperäisessä kulkuvälineessä ei ole jousia eikä vaihteita. Kaasuvipu on joko kiinni tai auki, säätömahdollisuutta ei ole. Huippunopeus oli noin 30 km/h. Ajoneuvo on hyvin taloudellinen. Suomessa se ei käynyt aikoinaan kaupaksi, ja maahantuoja joutui myymään erän poistohintaan. Hinta vastasi noin 700 euroa.
A. V. Perälä
Aate Vireini Perälä, kirjailijanimi A. V. Haarnoja (6. elokuuta 1912 Karijoki – 6. tammikuuta 1967 Helsinki) oli suomalainen kansakoulunopettaja ja kirjailija.
A. V. Perälä oli naimisissa vuodesta 1937 opettaja ja runoilija Aune Perälän kanssa. He käyttivät taiteilijanimeä Haarnoja ja julkaisivat vuonna 1942 yhteisen runokokoelman Sumukehrät.
Teoksia
Nimellä A. V. Perälä: Nimimerkillä A. V. Haarnoja:
Toivo V. Lipponen
Lipposen romaani Kersanttina Kannaksen kamppailussa perustui hänen omiin sotakokemuksiinsa talvisodan Summan rintamalla.
Chinatown (täsmennyssivu)
Chinatown voi tarkoittaa ainakin seuraavia:
Erkki Tuovinen
Emil Erik (Erkki) Johannes Tuovinen (15. toukokuuta 1927 Hartola – 3. marraskuuta 2014 ) oli suomalainen silmälääkäri ja professori.
Tuovisen vanhemmat olivat rovasti Tuomo Tuovinen ja Toini Skogster ja puoliso vuodesta 1957 Anna Katariina Kämpäs. Hän tuli ylioppilaaksi Iisalmen yhteislyseosta 1946. Tuovinen valmistui lääketieteen lisensiaatiksi 1954, sai silmätautien erikoislääkärin pätevyyden 1960 ja väitteli lääketieteen ja kirurgian tohtoriksi 1961. Hän työskenteli valmistuttuaan eri sairaaloissa, vuonna 1962 hänestä tuli Kuopion keskussairaalan silmätautiosaston ylilääkäri. Professori Mauno Vannaksen yksityisassistenttina Tuovinen toimi vuodesta 1956 vuoteen 1958. Tuovinen oli Kuopion yliopiston silmätautien professori 1975–1994, ja hän tutki erityisesti viherkaihia ja silmätautien kansanterveydellistä merkitystä.
Koho-tuote
Koho-tuote oli urheiluvälinevalmistaja, jonka päätuote oli Koho-jääkiekkomaila. Mailamerkin tuotanto alkoi vuonna 1964 Forssassa ja vuodesta 1971 Tammelassa, jonne rakennettiin uudisrakennus mailatehtaaksi. Tehtaan tuotantoa jatkettiin vuoteen 2013 Tammelassa eli 42 vuoden ajan.
Itsenäinen Koho-tuote Oy
Kohon mailahistorian alullepanija Kari Aro kehitti Koho-jääkiekkomailan opiskeluaikanaan yhdessä puuseppä Yrjö Sartokarin kanssa Helsingissä Apollonkadun kellariverstaalla. Vuonna 1964 perustettiin mailoja valmistamaan Koho-tuote Oy jonka toimipaikka sijaitsi Forssassa. Mailat valmistettiin kokopuisena saarnesta. Lavat olivat suoria, lasikuituteipillä ja teräsnauloilla vahvistettuna.
Tuotetta kehittivät teknisesti ja rakenteellisesti muun muassa Arto Hämäläinen, Ville Korhonen sekä Rauli Virtanen peliasiantuntijana. Kymmenessä vuodessa pienestä mailaverstaasta kasvoi maailman arvostetuin ja suurin mailatehdas. Vuonna 1966 alkoi käyrien 5-lam- ja 7-lam-lasikuituvahvisteisten lapojen valmistaminen, samoin kuin saarni / koivu 5- sälevarsien valmistaminen. Erittäin hyvillä peliominaisuuksilla, huolellisesti viimeistellyillä, tasalaatuisilla 221 Custom Pro ja 201 Pro mailoilla, samoin kuin 231 maalivahdinmailoista syntyivät vailla vertaa olevat mailalegendat, joita käyttivät lähes kaikki huippupelaajat ympäri maailmaa.
Koho oli Länsi-Euroopan suurin jääkiekkomailojen tuottaja ja maailman tunnetuimpia ammattilaismailojen tekijöitä.
Vuonna 1971 tehdas siirtyi Tammelaan uusiin asiallisiin tehdastiloihin. 1974 Koho-tuote valmisti jo 1,5 miljoonaa mailaa vuodessa ja mailoja vietiin 20 maahan. NHL-pelaajia oli parhaimmillaan 60 %, joita palveli Tammelan tehtaan erikoismailaosasto yhteistyössä New Yorkissa toimivan Kohon erikoismailaosaston kanssa.
Vuonna 1974 Koho-tuotteen osake-enemmistö siirtyi Amer-yhtymälle. Mailojen valmistusmenetelmiä ja rakenteita kehittivät koko 1970-luvun ajan voimakkaasti edellä mainitut henkilöt. Vuoden 1980 alusta alkoi mailateknologian uusi aika, esimerkiksi erilaisilla lujitemuoviratkaisuilla valmistetut varret. Tästä alkoi uusi aikakausi, jossa Kohon rinnalle tulivat entiset kilpailevat tuotenimet.
Osana aluksi Karhun liiketoimintaa ja myöhemmin kanadalaista yritystoimintaa
pienoiskuva|upright|Karhu-Titan Oy:n jääkiekkomailojen tunnettu käyttäjä oli [[Jari Kurri. Kuvassa hänellä Koho-maila.]] Kohon itsenäinen aikakausi päättyi 1984. Vuonna 1985 Amer-yhtymä siirsi Kohon osaksi Karhu-Titan Oy:tä tullen samalla yrityksen osaomistajaksi. Amer vetäytyi Karhu-Titan Oy:stä jo seuraavana vuonna, mutta tuote ja Tammelan mailatehdas jatkoivat Karhu-Titanin omistuksessa. Pääomistajaksi Karhu-Titanissa oli tällöin noussut Asko-konserni.
Osa kanadalaista Karhua
Vuonna 1987 Karhu-Titanissa jääkiekkomailoja ja -varusteita valmistava ja markkinoiva osa siirrettiin kanadalaisen Karhu Canada Incin osaksi. Näin Kohokin siirtyi tähän osaan. Vuonna 1992 Karhu-Titan myi jääkiekkotuotteiden liiketoiminnan amerikkalaiselle Mancuso & Company -sijoitusyhtiölle.
CCM:n omistama KHF Sports Oy
Karhu Canada Incin aikanaan myymät merkit ml. Koho siirtyivät vuonna 1997 tunnettua kanadalaista jääkiekkotuotemerkkiä CCM:ää hallinneen The Hockey Companyn omistukseen. Tällöin Suomen toiminnot ml. Tammelan tehdas toimi CCM:n alaisen KHF Sports-nimen alla. Vuonna 2004 Reebok osti The Hockey Companyn. Siinä vaiheessa Karhu-taustaisten jääkiekkotuotemerkkien taru kypärissä ja asusteissa oli lopussa ja päämerkeiksi jäivät CCM ja uuden omistajan Reebok. Kohon mailatuotantoa jatkettiin pitempään, sillä puumailojen valmistus oli Suomessa Tammelan tehtaalla. Uudet komposiittimailat tehtiin pääosin Kiinassa. Vuoden 2013 aikana Reebok-CCM ajoi Tammelan tehtaan tuotannon alas.
Martinsloch
Martinsloch on reikä vuoressa Glarusin Alpeilla Graubündenin ja Glarusin kantonien sekä Flimsin ja Glarus Südin kuntien rajalla Sveitsissä. Reikä sijaitsee Grosses Tschingelhorn -vuoren koillispuolella ja Piz Segnasin lounaispuolella noin 2 600 metrin korkeudessa.
Reikä on 22 metriä korkea ja 18 metriä leveä. Aurinko paistaa kaksi kertaa vuodessa, keväin syksyin, Glarus Südissä sijaitsevan Elmin kylän kirkontorniin. Reikä sijaitsee Sardonan maailmanperintökohteen alueella.
Ju-Airin Junkers Ju 52 -lentokone putosi Martinslochin välittömään läheisyyteen elokuussa 2018.
Cheshire (juusto)
Cheshire tai chester on englantilainen lehmänmaidosta valmistettava puolikova juusto. Cheshire on kotoisin Westchesterin kreivikunnasta, ja se on mahdollisesti koko Englannin vanhin juusto. Cheshirestä on olemassa myös homejuustomuunnos nimeltä Shropshire blue.
Cheshire-kiekko painaa noin 22 kilogrammaa, sen läpimitta on 30 cm ja kuori kellanruskea. Juustoa valmistetaan myös harkkoina. Cheshire kypsyy vähintään 3–6 kuukauden ajan.
Carl Constantin de Carnall
Carl Constantin de Carnall (2. syyskuuta 1757 Kemi – 6. elokuuta 1832 Noormarkku) oli suomalainen sotilas ja Vaasan läänin maaherra vuosina 1808–1822. Hän myös perusti Noormarkun ruukin.
Elämä
De Carnall kuului ruotsalaiseen de Carnallin aatelissukuun. Hänen isänsä, kenraalimajuri Carl Constantin de Carnallin saama vapaaherran arvo jäi introdusoimatta Ruotsin ritarihuoneeseen eikä siten periytynyt, mutta de Carnall korotettiin vuonna 1778 ritariluokkaan. Hänen äitinsä oli Catarina Elisabet von Knorring. De Carnall aloitti sotilasuransa faanjunkkarina Suomen kevyessä rakuunarykmentissä vuonna 1771. Vuosina 1772–1791 hän palveli Porin rykmentissä ja yleni majuriksi. Sen jälkeen hän palveli Kajaanin pataljoonassa, vuosina 1793–1796 sen komentajana. Hän sai 1793 everstiluutnantin ja 1796 kenraaliadjutantin arvon. De Carnall osti Porin seudulta vuonna 1793 Lyttylän ja vuonna 1795 Herrgårdin kartanon. Vuonna 1806 hän sai kuninkaallisen privilegion kankivasaran ja ahjon rakentamiseen Herrgårdin maille Makkarakosken rannalle, jolloin syntyi Noormarkun rautaruukki. Hän erosi samana vuonna armeijasta.
Suomen sodan aikana vuonna 1808 de Carnall ryhtyi nopeasti yhteistoimintaan venäläisten miehittäjien kanssa ja matkusti Pietariin, jossa hän sai samana vuonna nimityksen Vaasan läänin maaherraksi. Hän osallistui seuraavana vuonna sukunsa edustajana Porvoon valtiopäiville. Hän jäi eläkkeelle maaherran virasta vuonna 1822 ja palasi hoitamaan ruukkiaan Noormarkkuun, jossa kuoli vuonna 1832.
De Carnallin puolisona oli vuodesta 1784 Ulrika Charlotta Rehnström. Senaattori Axel Gustaf Mellin oli de Carnallin vävy.
Räikkä (täsmennyssivu)
thumb|[[Räikkä|Räikän toimintaperiaate]] Räikkä voi tarkoittaa seuraavia:
Sukunimi
Räikkä on suomenkielinen sukunimi. Nimeä kantavat muiden muassa:
Emeryville
Emeryville on pieni kaupunki Alamedan piirikunnassa Kaliforniassa, Yhdysvalloissa. Se sijaitsee Berkeleyn ja Oaklandin kaupunkien välissä ja rajoittuu merenrannassa San Franciscon lahteen. Vuonna 2010 siellä asui 10 080 asukasta.
Emeryvillessä pitää kotipaikkaansa usea merkittävä yritys, kuten animaatiostudio Pixar, kahvipaahtimo Peet's Coffee & Tea, ravintolaketju Jamba Juice, sekä opetusteknologiaan erikoistunut LeapFrog. Huolimatta pienestä maapinta-alastaan Emeryvillen alueella sijaitsee myös Ikea sekä Bay Street ostoskeskus, jossa on lähes 80 liikettä ja 2 000 autopaikkaa.
A Foggy Day
”A Foggy Day” on George Gershwinin säveltämä ja Ira Gershwinin sanoittama musiikkikappale vuoden 1937 elokuvamusikaalista Neitonen ahdingossa. Kappaleen esitti elokuvassa Fred Astaire, jonka levytys nousi Yhdysvaltojen singlelistalla sijalle kolme. Bob Crosbyn orkesteri nousi kappaleella listoille vuonna 1938.
Elokuvan ensiesitys oli yli viisi kuukautta George Gershwinin kuoleman jälkeen. Hän ehti kuitenkin saada sävellyksen valmiiksi, toisin kuin viimeisiksi jääneet kappaleensa ”Love Walked In” ja ”Our Love Is Here to Stay”, jotka viimeisteltiin hänen kuolemansa jälkeen.
Kappale sijoittuu Lontooseen ja alkaa Big Benin kellonlyönneillä. Se tunnetaan myös nimellä ”A Foggy Day in London Town”.
Seija Lampila levytti kappaleen Sauvo Puhtilan suomennoksena vuonna 1959 nimellä ”Sumuinen päivä”.
Suzuki World Rally Team
Suzuki World Rally Team (myös nimellä Suzuki WRC Challenge) on Suzukin tehdastalli, joka kilpaili Rallin MM-sarjassa kausina 2007–2008.
Historia
pienoiskuva|Suzuki Swift Super 1600
Kausi 2008
15. joulukuuta 2008 Suzuki ilmoitti vetäytyvänsä rallin MM-sarjasta globaalin talouskriisin vuoksi. Talli oli mukana juniorien JWRC-sarjassa vuodesta 2002 lähtien. Andersson voitti JWRC-sarjan mestaruuden tallissa vuosina 2004 ja 2007. Kaudelle 2008 talli siirtyi ylimpään WRC-sarjaan ja ilmoitti vetäytymisestä kauden lopussa samana päivänä kuin oli aikaraja seuraavan kauden ilmoittautumiselle.
Rallin MM-sarjan tulokset
(Tulosselitteet)
849 Naval Air Squadron
849 Naval Air Squadron (849 NAS) oli Britannian Kuninkaallisen laivaston ilmavoimien lentolaivue, joka perustettiin tukialustorpedopommittajayksikkönä toisessa maailmansodassa. Se taisteli japanilaisia vastaan Kauko-Idässä. Sodan jälkeen siitä muodostettiin tukialukselle ilmavalvontalaivue, jonka kalustona olivat 1952-1978 Skyraiderit ja Fairey Gannetit. Laivueen kalustoksi vaihdettiin 1982 Sea King - ilmavalvontahelikopterit.
Palvelus
Laivueen ensimmäiset osat koottiin Townhillin leirille 1. heinäkuuta 1943, mistä ne siirrettiin Yhdysvaltoihin. Laivue perustettiin virallisesti 1. elokuuta 1943 Quonset Pointissa Rhode Islandilla torpedopommittajatiedustelulaivueena kalustonaan kaksitoista Grumman Avengeria. Koulutuksen päätyttyä laivue siirrettiin marraskuussa HMS Khedivelle, joka kuljettia laivueen Britteinsaarille. Se oli ensimmäiset viikot Grimsetterissä, jonka jälkeen laivue siirrettiin kahdeksi viikoksi sukellusveneidentorjuntakurssille Maydowniin ja edelleen koulutuksen täydentämiseksi viideksi viikoksi Eglingtoniin. Huhtikuussa 1944 laivue siirrettiin Perranporthiin, jossa se aloitti rannikkolennostoon liitettynä sukellusveneentorjunta- ja pinta-alusten torjuntalennot Kanaalin alueella Normandian maihinnousun aikana.
Syyskuussa laivue siirrettiin HMS Rajahille, jonka kannella se siirtyi Ceylonille. Ceylonilla laivueen vahvuus nostettiin 21 koneeseen, joista pääosa oli Avenger Mk II:a. Se siirrettiin 10. joulukuuta Brittiläisen Tyynenmeren laivaston HMS Victoriousille yhdessä 820. laivueen kanssa muodostaen 2. lennoston. Laivue otti lennoston mukana osaa operaatio Lentiliin 4. tammikuuta 1945 sekä operaatio Meridianiin 24. ja 29. tammikuuta iskettäessä Pangkalan Brandoniin ja Palembangin öljynjalostamoihin. Helmikuussa laivueen vahvuus laskettiin neljääntoista koneeseen ja se osallistui maaliskuussa iskuihin Shakishimaan sekä myöhemmin Formosalle tehtyihin iskuihin ennen siirtymistä Australiaan toukokuun lopulla. Japanin antautumista edeltäneen kuukauden aikaan laivue osallistui iskuihin Japaniin muun muassa Tokioon. Palattuaan sodan loputtua Australiaan laivueen koneet siirrettiin Mascotin lentotukikohtaan ja miehistö kuljetettiin lentotukialuksella Britteinsaarille, jossa laivue virallisesti lakkautettiin 31. lokakuuta.
Uudelleen perustettuna 1952 - 1978
778. laivue nimettiin uudelleen 849. laivueeksi 7. heinäkuuta 1952 Brawdyssä, jolloin se luokiteltiin ilmavalvontalaivueeksi. Sen kalustona olivat Skyraider AEW.1 -valvontakoneet, jotka oli varustettu tutkalla. Laivueen esikuntalentue koulutti uudet miehistöt tehtävään ennen niiden liittymistä lentueiden miehistöihin. Laivue palveli lentueittain lentotukialuksilla. A ja B lentue perustettiin marraskuussa, minkä suurimpana syynä oli koneiden saaminen.
A lentue siirrettiin tammikuussa 1953 HMS Eaglelle ja B lentue siirrettiin saman aikaisesti Hal Fariin. Kesäkuussa vasta perustettu C lentue liittyi A lentueeseen HMS Eaglellä, mistä se siirrettiin lokakuussa HMS Glorylle. C lentue matkasi lentotukialuksella Maltalle, jossa se korvasi B lentueen. D lentue perustettiin elokuussa 1953 ja se vietti marraskuussa kaksi viikkoa HMS Eaglellä. Tammikuussa 1954 perustettiin E lentue ja B lentue siirrettiin HMS Eaglelle. B lentue lakkautettiin heinäkuussa ja sen miehistö sekä kalusto siirrettiin täydennyksinä A ja C lentueisiin. Pian sen jälkeen C lentue nimettiin uudeksi B lentueeksi ja D C:ksi. C lentue siirrettiin elokuussa HMS Ark Royalille. E lentue nimettiin D lentueeksi 15. lokakuuta 1954.
Vuoden 1960 helmikuussa alkaen aina vuoden loppuun laivueen kalustoksi vaihdettiin Gannet AEW.3 -koneet, mutta kaluston vaihto ei vaikuttanut merkittävästi palvelukseen ja lentueittain tapahtuneeseen lentotukialuspalvelukseen. D lentue lakkautettiin 15. joulukuuta Culdrosessa sen poistuttua HMS Albionilta ja lentue muodostettiin uudelleen syyskuussa 1964. Vuoden lopulla laivueen esikunta siirtyi Brawdyyn. B lentue lakkautettiin syyskuussa 1965 sen palattua HMS Centaurilta ja uusi lentue muodostettiin HMS Hermekselle huhtikuussa 1966, kunnes se lakkautettiin helmikuussa 1968. C lentue lakkautettiin lokakuussa 1966 eikä sitä muodostettu uudelleen. B lentue muodostettiin HMS Ark Royalille tammikuussa 1970 ja A lentue lakkautettiin heinäkuussa.
Laivueen esikunta siirtyi marraskuussa 1970 Lossiemouthiin ja sen valvonnassa oli ainoastaan kaksi lentuetta, joita ei kuitenkaan nimetty uudelleen. D lentue palveli HMS Eaglellä, kunnes se lakkautettiin tammikuussa 1972. B lentue palasi HMS Ark Royalilta marraskuussa 1978, ja se sekä esikunta lakkautettiin 15. joulukuuta.
Kolmas kerta 1984 -
Falklandin sota osoitti laivaston jatkuvan ilmatilanteen seurannan tarpeen. Tilapäisratkaisuna perustettiin 824. laivueeseen D lentue, joka varustettiin ilmavalvontaan varustetuilla Sea King -helikoptereilla. D lentueesta muodostettiin uusi 849. laivue (esikunta) 8. marraskuuta 1984 Culdrosessa. Kolmi helikopterinen A laivue perustettiin maaliskuussa 1985 ja B lentue maaliskuussa 1986. Laivueen kalustona oli lopulta kahdeksan AEW Sea King -helikopteria. Esikunta vastaa operatiivisesta koulutuksesta ja lentueet palvelevat lentotukialuksilla.
Kaksi laivueen Sea King ASaC.7 -helikopteria tuhoutui 22. maaliskuuta 2003 operaatio Telicissä törmättyään toisiinsa, jolloin kaikki koneissa olleet seitsemän sotilasta saivat surmansa. Tuhoutuneiden helikoptereiden tilalle puolustusministeriö tilasi kaksi uutta HAS.6 -helikoptereista modifioitua ASaC.7 -helikopteria Thalesilta toukokuussa 2005.
Kalusto
Laivueen kalusto :
Komentajat
Laivueen komentajat :
Hal Pereira
Hal Pereira (29. huhtikuuta 1905 Chicago, Illinois – 17. joulukuuta 1983 Los Angeles, Kalifornia) oli yhdysvaltalainen elokuvalavastaja. Hän aloitti teatterilavastajana kotikaupungissaan ja päätyi elokuvalavastajaksi Paramount Picturesin palvelukseen suunniteltuaan 1930-luvun lopulla yhtiön elokuvateattereiden sisustuksen. Pereira sai parhaan lavastuksen Oscar-palkinnon vuonna 1955 valmistuneesta elokuvasta Tatuoitu ruusu, jonka lisäksi hän oli 22 kertaa Oscar-ehdokkaana. Pereira jätti Paramountin 1968, jonka jälkeen hän toimi konsulttina veljelleen arkkitehti William L. Pereiralle.
Luokattomuus
Luokattomuus tarkoittaa koulua, jossa oppilas itse saa päättää, missä ajassa suorittaa opintonsa. Sen vuoksi on pyritty hylkäämään oppilaan sitominen pysyviin luokkiin, joiden takia kaikille luokkaan kuuluville opetetaan sama sisältö, samassa määrin, samassa ajassa. Suomessa 1990-luvulla toteutui lukiouudistus, jonka keskeisin tekijä oli luokattomuus.
Yleisurheilu kesäolympialaisissa 1952 – naisten 100 m
Helsingin olympiakisojen naisten 100 metrin juoksuun osallistui 56 urheilijaa edustaen 27 kansallisuutta. Kilpailupäivät olivat 21.–22. heinäkuuta. Virallisissa tuloksissa käytettiin käsiaikaa.
Ensimmäiset alkuerät
Eriä kaikkiaan 12, joista jokaisesta 2 nopeinta jatkoon.
1.erä
2.erä
4.erä
6.erä
7.erä
8.erä
9.erä
10.erä
11.erä
Toiset alkuerät
1.erä
3.erä
4.erä
Välierät
1.erä
2.erä
Vapaavuori
Vapaavuori on seuraavien henkilöiden sukunimi:
Tomas Hradecký
Tomas Hradecký (, s. 13. lokakuuta 1992 Turku) on suomalainen jalkapalloilija, pelipaikaltaan puolustava keskikenttäpelaaja, joka edustaa Pargas IF:ää.
Hän on aiemmin edustanut Veikkausliigassa IFK Mariehamnia, jossa hän pelasi ensimmäisen liigaottelunsa heinäkuussa 2013, sekä Rovaniemen Palloseuraa ja kaudella 2017 Seinäjoen Jalkapallokerhoa, sekä Ykkösessä Turun Palloseuraa. Ulkomailla hän on edustanut tšekkiläistä Bohemians 1905:tä.
Myös hänen isoveljensä Lukas ja nuorempi veljensä Matej ovat jalkapalloilijoita.
Suomen huutokauppakeisari
Suomen huutokauppakeisari on suomalainen televisiosarja, jossa seurataan Uuraisten Hirvaskankaalla sijaitsevan huutokaupan arkea. Palkittu ohjelma on ollut yksi Nelosen katsotuimmista ohjelmista 2010-luvulla.
Ohjelman toisella kaudella nähtiin myös Kirsi Nisonen, joka hoiti pääkaupunkiseudulla tehtävät ostot. Kolmannesta kaudesta alkaen ohjelmassa tavaroita ovat kaupanneet myös julkisuudesta tunnetut ihmiset.
Sarjan kaksi ensimmäistä kautta esitettiin Jimillä, minkä jälkeen esityskanavaksi vaihtui Nelonen.
Toisen kauden jälkeen järjestettiin äänestys siitä, pitäisikö sarjan jatkua. Jatkoa luvattiin, jos ohjelman Facebook-sivu saa 30 000 tykkäystä. Määrä tuli täyteen kymmenessä päivässä.
Syksyllä 2018 Palsanmäet muuttivat yhdeksäksi viikoksi Fuengirolaan Espanjaan, jossa kuvattiin ohjelman 10. tuotantokauden jaksot.
Toinen tuotantokausi
13 = Spesiaalijakso
Kolmas tuotantokausi
13 = Spesiaalijakso
Kolmastoista tuotantokausi
Ohjelman 13. tuotantokausi alkoi 13. lokakuuta 2020 Nelosella. Palsanmäet käyvät tällä kaudella kauppaa muun muassa Popedan rumpalin Kari "Lacu" Lahtisen, The Voice of Finland -voittajan Markus Salon, mediapersoona Wallu Valpion, YouTube-tähti Miska Haakanan, aikuisviihdetähti Henry Saaren ja laulaja Meiju Suvaksen kanssa.
Neljästoista tuotantokausi
14. kauden kuvaukset keskeytyivät koronan vuoksi, mutta valmistuivat keväällä 2021. Kauden esitykset lopetettiin kesken joulukuussa 2021, jolloin esittämättä jäi neljä jo kuvattua jaksoa. Ne esitetään vuonna 2022, siten että 13. tammikuuta 2022 alkaen näytetään koko 14. kausi alusta alkaen. Eli ensin vanhat jaksot uusintana ja lopussa neljä uutta jaksoa.
Viidestoista tuotantokausi
15. kausi kuvattiin kesällä 2021 ja sen lähetykset alkavat vuonna 2022.
Simo Pulkki
Simo Pulkki (s. 26. joulukuuta 1982 Helsinki) on suomalainen jääkiekkoilija. Isokokoinen Pulkki on peruspuolustaja, joka tunnetaan kovasta pelityylistään.
Pulkki pelasi ensimmäisen SM-liigaottelunsa Jokereissa 2006–2007. Tämän jälkeen hän on pelannut liigaa KalPassa ja SaiPassa sekä Mestistä Kiekko-Vantaassa, Hokissa ja Jukureissa. Kauden 2010–2011 hän pelasi Ranskan pääsarjan Chamonix’ssa.
Ranskassa pelatun kauden jälkeen Pulkki palasi kotiseudulleen Riihimäelle ja pelasi Peltosaaren Nikkareiden 2. Divisioonajoukkueessa kaksi ottelua.
Jorma Ylönen
Jorma Johan Ylönen (5. helmikuuta 1931 Hämeenkyrö – 27. toukokuuta 2007 Järvenpää ) oli suomalainen viulisti, joka sai Suomen Muusikkojen Liitto ry:n tunnustuspalkinnon vuonna 1984 ja joka sijoittui Gramexin studiomuusikkojen listalle sijalle 10.
Allan Mäkelä
Allan Mäkelä (s. 27. huhtikuuta 1931) on suomalainen sotakirjailija. Mäkelä on ammatiltaana IBM systeemioperaattori ja kustannustarkkailija. Hän on opiskellut Helsingin ja Tampereen yliopistoissa kieliä ja kirjallisuutta ja lisäksi hän on suorittanut tietotekniikan opintoja. Hän on opiskellut Ruotsissa pakkausalaa ja kirjoittanut aiheesta ammattijulkaisuihin.
Mäkelän esikoisromaani Lentue tulessa ilmestyi 1991. Se kertoo hävittäjälentueen tulikasteesta Pohjois-Suomessa.
Mäkelä on Kymenlaakson kirjailijoiden jäsen.
Don’s Plum
Don’s Plum on vuonna 2001 ensi-iltansa saanut yhdysvaltalainen pienen budjetin draamaelokuva (niin sanottu indie-elokuva). Elokuvassa seurataan joukkoa losangelesilaisia nuoria, jotka tapaavat joka viikko paikallisessa kahvilassa ja puhuvat elämästään.
Mustavalkoinen elokuva kuvattiin vuosina 1995–1996. Elokuvan pääosaesittäjät Leonardo DiCaprio ja Tobey Maguire kuitenkin estivät elokuvan esittämisen eikä se koskaan päätynyt yhdysvaltalaisiin elokuvateattereihin. Heidän mukaansa elokuva oli verrattavissa näyttelijöiden työpajaan, eikä sitä ollut tarkoitettu teatterilevitykseen. Lopulta asiasta päästiin sovintoon, kun elokuvan julkinen levitys kiellettiin Pohjois-Amerikassa.
Elokuva esitettiin ensimmäisen kerran Berliinin elokuvajuhlilla 10. helmikuuta 2001.
Whitehall-tutkimus
Whitehall-tutkimus viittaa kahteen Britanniassa tehtyyn terveystutkimukseen. Niissä tutkittiin työolojen ja yleensä työelämän vaikutusta terveyteen. Tutkimuksista Whitehall I tehtiin 1967–1977, ja Whitehall II aloitettiin 1985, ja se jatkuu edelleen.
Tutkimuksessa todettiin, että heikoimmin palkatuissa tehtävissä työskentelevät miehet kuolevat ennenaikaisesti useammin kuin paremmin palkatut. Matalapalkkaiset miehet olivat myös pienempikasvuisia, ja pituuteen nähden he painoivat enemmän. Veren kolesteroli ja verenpaine olivat korkeammat, ja he tupakoivat enemmän ja liikkuivat vähemmän. Vaikka eri muuttujien vaikutus poistettiin, kuolleisuus säilyi suurempana kuin korkeampipalkkaisilla.
Brittiläinen professori Michael Marmot aloitti 1985 Whitehall II -tutkimuksen, jossa tutkimuskohteeksi otettiin myös naiset. Johtopäätökset olivat samat eli että sosiaaliset olot ja työolot vaikuttavat hyvin merkittävällä tavalla ihmisen terveyteen.
Taustaa
Marmotia pyydettiin 1967 vilkaisemaan käynnissä olevan Whitehall-sairastavuustutkimuksen aineistoa. Siinä selvitettiin Britannian virkamieskunnan terveydentilaa 18 000 hengen tarkalla seulonnalla. Tutkimuksessa haluttiin tarkastella mm. erilaisten elämäntapatekijöiden vaikutusta sairastuvuuteen ja kuolleisuuteen. Seurannut yllättävä löytö toi Marmotille Sir-arvonimen.
Tutkimuksessa tarkasteltiin verenpaineen, kolesterolin, tupakoinnin ja muiden riskitekijöiden osuutta verenkiertoelimistön sairauksien synnyssä. Jotta aineisto pysyisi järjestyksessä,tietoihin oli kirjattu tarkasti myös osallistujien asema valtion hierarkiassa.
Michael Marmot eritteli tuloksia tarkemmin, ja esiin kiteytyi kolme yllättävää seikkaa: Vastoin odotuksia Marmot huomasi, että korkeissa viroissa olevien riski saada sydänkohtaus ei ollutkaan suurin.Suurin riski niihin oli hierarkian alimmilla. Korkeimmalla huipulla riski oli vähäisin. Lähes huipulla riski oli hiukan suurempi. Riski kasvoi jatkuvasti kunnes päädyttiin hierarkiassa alimmas. Kuolleisuusriskin kasvaminen alaspäin mentäessä ei koskenut pelkästään sydänsairauksia. Syöpä, onnettomuudet, väkivalta yms. kuolinsyyt noudattivat samaa kaavaa.
Marmot oli tottunut ajattelemaan, että yhteiskunnassa ihmiset jakaantuivat hyvinvoivaan ja huonosti voivaan osaan. Köyhälle, huonosti voivalle osalle kasaantui riskitekijöitä, hyvinvoivalle ei. Tulokset osoittivat kuitenkin, että kyseessä oli jatkumo sosiaalisen aseman mukaan.
Ilmiön on tulkittu johtuvan ylempien sosiaaliryhmien terveellisistä elämäntavoista. Niinpä tutkijat erottivat aineistosta tunnetut riskitekijät. Tupakointi, ylipaino, kolesteroli, alkoholi, verenpaine ynnä muut tunnetut terveyden riskit selittivät korkeintaan noin kolmasosan siitä, miksi kuolleisuus ja sairastuvuus noudattivat hierarkiaa. Kaksi kolmasosaa jäi ilman selitystä.
Whitehall-tutkimuksen julkaisua seuranneessa keskustelussa päädyttiin kahteen vaihtoehtoiseen selitysmalliin. Ehkä ruokailutottumuksissa oli muita ratkaisevan tärkeitä eroja kuin jo tutkitut rasva- ja kolesteroli-tekijät. Toinen vaihtoehto oli, että yhteiskunnallinen status vaikuttaa henkilön psykososiaaliseen todellisuuteen ja se jotenkin suoraan heijastuu hänen riskiinsä sairastua ja kuolla.
Monia kysymyksiä esitettiin myös siitä, mikä on syy ja mikä seuraus: Onko paikka hierarkiassa seurausta perinnöllisistä ominaisuuksista, jotka takaavat paremman terveydenkin? Onko henkilöiden terveys nimenomaan se tekijä, joka määrää mihin asemaan he päätyvät? Tässä vaiheessa keskusteluun tuotiin vertailu apinoihin. Kädellisillä on selkeä hierarkia laumassaan. Hierarkkisissa apinalaumoissa toteutuu myös sama ilmiö joka löydettiin brittiläisillä virkamiehillä: Laumassaan alemmassa asemassa olevat ovat alttiimpia kaikenlaisille sairauksille kuin ylemmässä asemassa olevat. Ne saavat esimerkiksi tarttuvat taudit herkemmin.
Kysymyksen ratkaisemiseksi aloitettiin uusi Whitehall II -tutkimus 1980-luvun puolivälissä. Tässä tutkimuksessa, toisin kuin aiemmassa, oli mukana myös naisia. Perustulos oli tuttu: sairastuvuus ja kuolleisuus lisääntyivät porras portaalta kun mentiin alaspäin hierarkiaa. Uudet työpaikkaan liittyvät tutkittavat seikat toivat kuitenkin ymmärrystä ilmiöön: Hierarkiaa alaspäin mentäessä väheni kokemus työn hallinnasta, reilusta kohtelusta ja työn kiinnostavuudesta. Sosiaalisten verkostojen jäsenyys lisääntyi mentäessä ylöspäin.
Ilmeisesti stressi, joka selittää sairastavuuden kasvun, syntyy työnhallinnan puutteesta. Whitehall II -tutkimuksessa sydänsairauden ilmenemisen todennäköisyys oli noin 2 1/2-kertainen niillä, joiden työnhallinta oli huonolla tolalla.
Sosiaalisen tuen vähäisyys työpaikalla oli toinen vahva selittäjä. Status, asema hierarkiassa, määrää hallinnan kokemuksen ja siten turvallisuuden tunteen vahvuuden. Kuormittava "johtajastressi" on myytti, joka helpottaa eriarvoisuuden sietämistä, mutta jolla ei ole mitään katetta todellisuudessa. Depressioon altistaviksi tekijöiksi osoittautuivat puutteellinen työnhallinta ja sosiaalisen tuen vähäisyys työpaikalla.
Hiroshi Kyono
Hiroshi Kyono (s. 31. maaliskuuta 1969 Jokohama, Japani) on japanilainen laulaja, joka tunnetaan parhaiten The Mad Capsule Marketsin solistina. Hän on Mad Capsule Marketsin lisäksi toiminut Berrie- ja Joujouka -yhtyeissä. Kyono aloitti uransa vuonna 1985.
Naunet
Naunet oli muinaisen Egyptin mytologiassa Nunin eli maskuliinisen syvyyden tai alkumeren feminiininen vastinpari ja kuului osana ogdoadiin, alkujumalten ryhmään. Vanhoissa uskonnollisissa teksteissä Naunet on taivaan jumalattaren eli Nutin maanalainen täydentäjä. Naunet oli siten eräänlainen taivaan kääntöpuoli, jonka läpi aurinko lipui yöllä.
Kusti Kittilä
Kusti Kittilä (s. 9. syyskuuta 1981 Pyhäjoki) on suomalainen uransa lopettanut maastohiihtäjä. Hän edustaa Oulun Hiihtoseuraa.
Maastohiihtoura
Kittilä kilpaili maailmancupissa vuodesta 2002 yhteensä 34 kilpailussa (Tour de Skin etapit mukaan lukien), joista 31 oli henkilökohtaisia. Hän teki ensiesiintymisensä maailmancupissa 2. maaliskuuta 2002 Lahdessa 15 kilometrin vapaan hiihtotavan kilpailussa, jossa hänen sijoituksensa oli 72:s. Kittilän paras saavutus henkilökohtaisessa maailmancupin osakilpailussa oli 21. sija vapaan hiihtotavan sprintissä Saksan Düsseldorfissa 27. lokakuuta 2007. Yhteensä Kittilä sijoittui maailmancupin pisteille, eli 30 parhaan joukkoon, seitsemän kertaa.
SM-kilpailuissa Kittilä on voittanut kultaa perinteisen hiihtotavan sprintissä Keuruulla 2007 sekä vapaan hiihtotavan 50 kilometrillä Ylitorniolla 2017, hopeaa 50 kilometrin vapaan hiihtotavan kilpailussa Rukalla 2015 ja pronssia 50 kilometrin vapaan hiihtotavan kilpailussa Kontiolahdella 2009. Oulun Hiihtoseuran joukkueessa Kittilä on saavuttanut SM-tasolla sprinttiviestihopeaa 2009 ja viestipronssia Rukalla 2015.
Kittilä valittiin varamieheksi Lahden MM-kisoihin 2017. Hän pääsi hiihtämään kisojen päätösmatkan, 50 kilometrin vapaan kilpailun, jossa sijoittui 42:nneksi.
Yksityiselämä
Kittilä asuu Sotkamon Vuokatissa ja työskentelee vanhempana rajavartijana Suomen rajavartiolaitoksen Kainuun rajavartiostossa Vartiuksen raja-asemalla. Hän elää avoliitossa entisen ampumahiihtäjän ja nykyisen ampumahiihtovalmentajan Maija Holopaisen kanssa.
Ifimedeia
Ifimedeia oli kreikkalaisessa mytologiassa Triopaan tytär, jonka tämä antoi vaimoksi veljelleen Aloeukselle. Ifimedeia oli kuitenkin rakastunut Poseidoniin ja teki retkiä meren ääreen kastaakseen kätensä aaltoihin ja valuttaen veden helmoihinsa. Niin hän tuli raskaaksi ja synnytti aloadit, Otoksen ja Efialteen, jotka kantoivat hänen miehensä nimeä.
Traakialaiset kaappasivat myöhemmin Ifimedeian ja hänen tyttärensä Pankratiin Dionysoksen orgioista ja veivät heidät mukanaan. Aloeus lähetti poikansa etsimään vaimoaan ja tytärtään, ja nämä voittivatkin traakialaiset taistelussa ja toivat äitinsä ja sisarensa takaisin.
Yhdysvaltain Grand Prix 2015
Yhdysvaltain Grand Prix 2015 oli Formula 1 -sarjan 16. osakilpailu kaudella. Kilpailu ajettiin 25. lokakuuta Texasin pääkaupungissa Austinissa Circuit of the Americas -moottoriradalla.
Kilpailun voittoon ajoi Lewis Hamilton, joka varmisti voitollaan kolmannen maailmanmestaruutensa.
Vapaat harjoitukset
Perjantain toiset vapaat harjoitukset jouduttiin peruuttamaan rankkasateen ja pimeyden takia.
Kolmansissa harjoituksissa Mercedeksen Nico Rosberg osui kaiteeseen, päästen kuitenkin jatkamaan matkaansa. Myös Ferrarin Sebastian Vettel pyörähteli radalla kuitenkin törmäämättä mihinkään.
Aika-ajot
Aika-ajot jouduttiin siirtämään sunnuntaiaamulle hurrikaani Patrician takia kolmen tunnin odottelun jälkeen. Ensimmäisessä aika-ajo-osiossa Carlos Sainz Jr. osui seinään, ja aika-ajo pysähtyi hetkeksi punaisella lipulla. Aika-ajojen jatkuttua Sebastian Vettel lipesi kaiteeseen mutkassa 10, koskettaen takarenkaallaan ratakaidetta. Vettel onnistui jatkamaan aika-ajojaan.
Kolmatta aika-ajoa ei pystytty ajamaan rankkasateiden takia, joten Q2:n tulokset jäivät voimaan. Nico Rosberg ajoi paalupaikalle. Lewis Hamilton toiseksi, Daniel Ricciardo kolmanneksi, Daniil Kvjat neljänneksi, Sergio Pérez viidenneksi ja Nico Hülkenberg kuudenneksi. Molemmille Ferrareille vaihdettiin moottorit, jonka seurauksena heidän lähtöruutunsa huononivat kymmenellä ruudulla. Sebastian Vettel lähti kilpailuun ruudusta 13 ja Kimi Räikkönen ruudusta 18. Valtteri Bottas karsiutui Q2:ssa, ja sai viiden lähtöruudun rangaistuksen vaihdelaatikon vaihtamisesta. Bottas lähti ruudusta 16. Carlos Sainz pääsi kilpailuun mukaan, vaikkei hänen aikansa riittänyt 107 %-säännön sisään.
Kilpailu
Kilpailuun lähdettiin välikelinrenkailla. Lewis Hamilton pääsi kakkosruudusta hyvin liikkeelle ja oli sisäpuolella ensimmäiseen mutkaan mentäessä. Hamilton painoi Nico Rosbergin radalta ulos, jolloin Rosberg menetti sijat myös Kvjatille, Ricciardolle ja Pérezille. Ensimmäisessä mutkassa Williamsin Felipe Massa törmäsi McLarenin Fernando Alonsoon, jonka vuoksi molemmat kuljettajat pyörähtivät. Alonso joutui käymään varikolla ensimmäisellä kierroksella, samoin Williamsin Valtteri Bottas, joka osui Romain Grosjeanin takarenkaaseen. Grosjean joutui niin ikään tulemaan varikolle rengasrikon takia. Manorit osuivat myös keskenään ensimmäisessä mutkassa ja molemmat joutuivat tulemaan varikolle. Manorin toinen kuljettaja Will Stevens keskeytti kilpailun ensimmäisen kierroksen jälkeen. Kilpailun joutuivat myöhemmin keskeyttämään myös Romain Grosjean ja Felipe Massa.
Toisella kierroksella Sauberit kolaroivat keskenään ja Felipe Nasrin etusiipi hajosi. Hän joutui ajamaan varikolle hakemaan uuden etusiiven. Valtteri Bottas keskeytti kierroksella 6. Nico Rosberg nousi sija kerrallaan ylöspäin. Ensimmäisten kierrosten osumien takia otettiin virtuaalinen turva-auto käyttöön. Virtuaalisen turva-auton poistuttua Nico Rosberg ohitti välittömästi edellään ajaneen Daniel Ricciardon, ja hetkeä myöhemmin myös toisen Red Bull -kuljettajan Daniil Kvjatin. Rosberg teki ensimmäisessä mutkassa ajovirheen, jonka seurauksena jo tallikaverinsa ohittanut Ricciardo ohitti myös Rosbergin. Ricciardo ohitti pari kierrosta myöhemmin myös Lewis Hamiltonin. Pian myös Nico Rosberg ohitti Lewis Hamiltonin, ja Hamilton tuli kierroksella 19 varikolle vaihtamaan kuivankelin pehmeät renkaat. Seuraavalta kierrokselta myös muun muassa Ricciardo, Rosberg ja Kvjat tulivat varikolle vaihtamaan pehmeät renkaat. Hamilton teki ensimmäisessä mutkassa ajovirheen, jonka seurauksena Kvjat onnistui pitämään kolmannen sijansa. Radan kuivuessa Rosberg ja Hamilton ohittivat Ricciardon.
Kimi Räikkönen haki myös kierroksella 20 pehmeät renkaat alleen, mutta liukkaalla radalla hän liukasteli ja törmäsi seinään rikkoen etusiipensä. Räikkönen onnistui kuitenkin jatkamaan kilpailua hakemalla uuden etusiiven. Myös Daniel Ricciardo liukasteli samassa mutkassa ulos radalta, mutta jatkoi kilpailuaan. Räikkönen keskeytti kierroksella 25 jarrujen ylikuumenemisen takia, ylikuumeneminen johtui ulosajossa irti lähteneestä jarrujen jäähdytysputkesta. Samalla kierroksella Sauberin Marcus Ericsson keskeytti kilpailun radan varrelle, jonka seurauksena turva-auto tuli radalle. Mercedekset ja Red Bullit pysyivät radalla, mutta viidentenä ajanut Sebastian Vettel tuli varikolle renkaiden vaihtoon. Hän otti kovemmat renkaat alleen. Turva-auto poistui radalta kierroksella 33. Vettel onnistui uusilla renkaillaan ohittamaan saman tien uusintalähdössä Daniil Kvjatin, joka ajoi leveäksi ykkösmutkassa. Kierrosta myöhemmin Vettel ohitti Ricciardon nousten kolmanneksi. Kvjat ajoi mutkan 12 leveäksi, jolloin Max Verstappen ja Nico Hülkenberg ohittivat hänet. Verstappen onnistui myös ohittamaan Daniel Riccairdon ja nousi neljänneksi. Nico Hülkenberg yritti ohitusta Ricciardosta mutkassa 12, mutta he osuivat toisiinsa, jonka seurauksena Hülkenberg joutui keskeyttämään kilpailun kierroksella 36, Ricciardo onnistui jatkamaan matkan tekoa. Virtuaalinen turva-auto tuli jälleen käyttöön. Virtuaalisen turva-auton takana kilpailun kärkinimi Nico Rosberg pysähtyi varikolla, tippuen neljänneksi. Hän kuitenkin onnistui ohittamaan Max Verstappenin ja Sebastian Vettelin ja nousi toiseksi. Lewis Hamilton ajoi jälleen ensimmäisen mutkan leveäksi kärkipaikalla. Carlos Sainz sai viiden sekunnin aikarangaistuksen varikon ylinopeudesta.
Kierroksella 43 Daniil Kvjat lipesi seinään. Turva-auto tuli jälleen radalle, ja Lewis Hamilton tuli tekemään toisen varikkopysähdyksensä. Sebastian Vettel pysähtyi kolmannen kerran, ottaen Hamiltonin tapaan pehmeät renkaat. Turva-auton perässä Nico Rosberg johti kilpailua, mutta hänellä oli jo muutaman kierroksen kuluneet renkaat. Lewis Hamilton oli toisena, Max Verstappen kuluneilla renkailla kolmantena ja Sebastian Vettel neljäntenä. Turva-auto poistui radalta kierroksella 46. Vettel ohitti Verstappenin kierroksella 47. Kierroksella 48 Nico Rosbergin auto lähti sutimaan mutkan 16 ulostulossa, ja hän ajautui leveäksi, jolloin Lewis Hamilton siirtyi kilpailun johtoon. Ricciardo joutui käymään varikolla vielä kertaalleen kilpailun lopulla.
Kilpailun voittoon ajoi Lewis Hamilton, joka varmisti voitollaan kuljettajien maailmanmestaruuden. Hän oli ensimmäinen brittikuljettaja, joka voittaa maailmanmestaruuden peräkkäisinä vuosina. Hän nousi Jackie Stewartin rinnalle jakamaan ykköspaikkaa brittikuljettajien mestaruustilastossa. Mestaruus oli Hamiltonille uran kolmas. Toiseksi kilpailussa ajoi Nico Rosberg ja kolmanneksi Sebastian Vettel. Neljänneksi ajoi Max Verstappen, viidenneksi Sergio Pérez, kuudenneksi Jenson Button, seitsemänneksi Carlos Sainz rangaistuksensa myötä. Pastor Maldonado oli kahdeksas, Felipe Nasr yhdeksäs ja Daniel Ricciardo nousi viimeisellä kierroksella kymmenenneksi ohi Fernando Alonson, joka jäi 11:nneksi. Alexander Rossi ajoi kotikilpailussaan 12:nneksi, ollen viimeinen maalin ajanut kuljettaja.
Luuhuone
thumb|right|Luuhuone [[Hallstattissa Itävallassa.]] Luuhuone tai ossuaari on hautausmaalla oleva rakennus, jossa säilytetään usein näkyvillä vanhemmista hautauksista peräisin olevia luita. Suomessa luuhuoneita on rakennettu etenkin 1700-luvulta lähtien, ja niitä on myöhemmin käytetty myös talvihautoina.
Ruyigin provinssi
thumb|right|175px|Ruyigin provinssi Burundin kartalla. Ruyigin provinssi on yksi Burundin 17 provinssista, ja se sijaitsee maan kaakkoisosassa. Provinssi rajoittuu idässä Tansaniaan, etelässä Rutanan provinssiin, lännessä Gitegan provinssiin, luoteessa Karuzin provinssiin ja koillisessa Cankuzon provinssiin. Myös sen pääkaupungin nimi on Ruyigi. Vuonna 2007 Ruyigin provinssin väkiluvuksi arvioitiin 387 000 henkeä. Sen pinta-ala on 2 338,88 km².
Kunnat
Ruyigin provinssi jakautuu seitsemään kuntaan
Suurpeto
Suurpetoja ovat suurikokoiset nisäkäspedot, jotka saalistavat toisia nisäkkäitä ja ovat usein ravintoketjun huipulla; toisaalta se että on ravintoketjun huipulla ei tarkoita että on suurpeto. Ne säätelevät suurten kasvinsyöjänisäkkäiden kantoja ja pitävät sitä kautta ekosysteemin tasapainossa. Suurpedoista hyötyvät myös haaskansyöjät, jotka kaluavat loppuun suurpetojen jäljiltä jääneet saaliseläinten osat.
Suomen neljä maasuurpetoa ovat karhu, susi, ilves ja ahma.
Langres (juusto)
thumb|Langres-juustotahko. thumb|Juustopala. Langres on ranskalainen lehmänmaidosta valmistettava juusto.
Langres-juustoa valmistetaan nimensä mukaisesti Langresin ylänköalueella Ranskan Champagnessa. Juustoa on valmistettu tiettävästi 1700-luvulta lähtien, ja ensimmäinen maininta siitä historiallisissa lähteissä on vuoden 1874 teoksessa La laiterie, art de traiter le beurre, de fabriquer les beurres et les principaux fromages français et étrangers. Juuston valmistus yleistyi 1800-luvulla, mutta taantui ensimmäisen maailmansodan jälkeen. Juustoa alkoivat valmistaa muutamat tuottajat jälleen vasta 1950-luvulla, ja vuonna 1991 juustonvalmistajat saivat kampanjoinnin jälkeen juustolleen ranskalaisen d’origine contrôlée -merkinnän. Vuonna 2009 juusto sai myös Euroopan unionin suojatun alkuperänimityksen.
Langres-juuston valmistamiseen käytetään täysmaitoa montbéliarde-, brune- ja simmental-rotuisista lehmistä. Juustomassa valmistetaan hitaasti, ja juuston kuori saa oranssin värin annatosta. Juuston kypsymisen aikana juustoa pestään suolavedellä. Valmis juustotahko on muodoltaan liereä, noin 11 cm leveä, 4 cm korkea, ja se painaa 284 grammaa. Juustoa ei käännellä sen valmistamisen aikana, jolloin juuston päälle muodostuu omalaatuinen uponnut kuppi, jota kutsutaan nimellä fontaine.
Steve Chiasson
Steve Chiasson (14. huhtikuuta 1967 Barrie, Ontario, Kanada – 3. toukokuuta 1999 Raleigh, Pohjois-Carolina, Yhdysvallat) oli yhdysvaltalainen jääkiekkoilija, joka edusti NHL-urallaan Detroit Red Wingsia, Calgary Flamesia, Hartford Whalersia ja Carolina Hurricanesia. Steve Chiasson kuoli auto-onnettomuudessa 3. toukokuuta 1999.
Jääkiekkoura
Ennen NHL-uraansa Steve Chiasson pelasi kolme kautta juniorikiekkoa Kanadan Ontario Hockey Leaguessa Guelph Stormin joukkueessa. Detroit Red Wings varasi hänet vuoden 1985 varaustilaisuuden kolmannella kierroksella, varausnumerolla 50. Kolmen OHL-kauden jälkeen Chiasson siirtyi pelaamaan suoraan Detroit Red Wingsin NHL-joukkueeseen kaudelle 1986–1987. Vuodenvaihteessa hänet myös valittiin edustamaan Kanadaa alle 20-vuotiaiden MM-turnaukseen.
Kauden 1987–1988 Chiasson vietti puoliksi NHL:ssa ja puoliksi AHL:n Adirondack Red Wingsin farmijoukkueessa. Nämä pelit olivat uran ainoat AHL:ssa. Kaudesta 1988–1989 eteenpäin Chiasson pelasi kuusi täyttä kautta Detroitissa ja toimi viimeisellä kaudellaan myös joukkueen varakapteenina.
Kauden 1994 jälkeen Detroit kauppasi Chiassonin Calgaryyn vaihdossa maalivahti Mike Vernoniin. Calgaryssa hän pelasi kaksi ja puoli kautta ennen kuin hänet kaupattiin kesken kauden 1996–1997 edelleen Hartfordiin. Kaupassa Hartford sai Chiassonin lisäksi ehdollisen varausvuoron ja luovutti puolestaan Calgaryyn vuoden 1997 2. kierroksen vuoronsa, vuoden 1998 3. kierroksen vuoronsa sekä pelaajat Glen Featherstonen ja Hnat Domenichellin. Hartfordissa Chiasson ehti pelaamaan vain kyseisen kauden loppuun sillä seuraavaksi kaudeksi organisaatio muutti Hartfordista Pohjois-Carolinan Raleighiin.
Carolinassa Chiasson pelasi täyden kauden 1997–1998, mutta seuraavan kauden pilasivat loukkantumiset. Viimeiseksi jääneen kauden 1998–1999 runkosarjassa hän pelasi vain 28 ottelua, mutta palasi kevään pudotuspeleihin.
Onnettomuus
Toukokuun kolmantena 1999 Carolinan pudottua pudotuspeleistä heti ensimmäisellä kierroksella Boston Bruinsia vastaan Chiasson lähti joukkuetoverinsa Gary Robertsin luota kauden päätösjuhlista kohti kotiaan. Joukkuetoveri Kevin Dineenin kertoman mukaan Chiasson kieltäytyi kyydistä tai tilaamasta taksia sen sijaan, että olisi itse ajanut. Kotimatkalla hän suistui tieltä ja kuoli onnettomuudessa saamiinsa vammoihin sinkouduttuaan ulos autostaan. Onnettomuustutkinnassa selvisi, että Chiassonin veren alkoholimäärä oli 2,7 promillea eli yli kolminkertainen osavaltiossa sallittuun 0,8 promilleen nähden. Hän oli myös ajanut huomattavaa ylinopeutta eikä ollut käyttänyt turvavyötä.
Pirkko Helenoro
Pirkko Helenoro (s. 11. helmikuuta 1935) on suomalainen kasvatustieteen maisteri, opettaja ja kirjailija.